wannaphong/clean_thaiwikipedia huggingface dataset:
# โบโดนี
โบโดนี (Bodoni) เป็นชื่อของไทป์เฟซแบบมีเชิงซึ่งออกแบบครั้งแรกโดยจัมบัตติสตา โบโดนี (1740–1813) ในช่วงปลายศตวรรษที่ 18 และได้รับการสร้างขึ้นมาใหม่อยู่เรื่อย ๆ ตั้งแต่นั้นเป็นต้นมา ไทป์เฟซของโบโดนีจัดอยู่ในประเภทดีโดนี หรือบางครั้งก็เรียกว่าสมัยใหม่ โบโดนีนั้นสร้างขึ้นตามหลักการของจอห์น บาสเกอร์วิลล์ ดังที่พบในไทป์เฟซบาสเกอร์วิลล์ ซึ่งเพิ่มความแตกต่างระหว่างเส้นหนากับเส้นบาง ซึ่งสะท้อนถึงการพัฒนาเทคโนโลยีการพิมพ์และแกนแนวตั้งที่มากขึ้น แต่เขาได้นำแนวคิดนี้มาปรับใช้ให้สุดโต่งยิ่งขึ้น โบโดนีมีอาชีพการงานมาอย่างยาวนาน การออกแบบของเขาเปลี่ยนไปและหลากหลาย สุดท้ายกาลายมาเป็นไทป์เฟซที่มีโครงสร้างบีบอัดเล็กน้อยพร้อมเชิงที่แบนและไม่มีวงเล็บ ความแตกต่างอย่างมากระหว่างเส้นหนาและบาง และโครงสร้างโดยรวมที่มีความเป็นเรขาคณิตArntson, A. (1988). Graphic design basics. New York: Holt, Rinehart, and Winston, p.92.

 การนำไปใช้ 
right|thumb|โลโก้ของซาราใช้ฟอนต์โบโดนี
 ในโปสเตอร์ภาพยนตร์เรื่อง มัมมา มีอา! วิวาห์วุ่น ลุ้นหาพ่อ
 วงดนตรี เนอร์วานา ใช้ไทป์เฟซนี้กับโลโก้วง เริ่มตั้งแต่อัลบั้มเปิดตัว บลีช, และ ทุก ๆ อัลบั้มถัดจากนั้นเป็นต้นมา

 หมายเหตุ
# ยาโนอาห์
ยาโนอาห์ (Yānōaḥ) เป็นชื่อสถานที่ที่ปรากฏในคัมภีร์ไบเบิลBible Gateway website, Joshua 16:7, "and gone down from Janohah to Ataroth"     

ศัพทมูลวิทยา
ยาโนอาห์ในภาษาฮีบรูหมายถึง "เขาพัก"Knowing Jesus website, Names page                 

สถานที่ในพระคััมภีร์
หนังสือโยชูวา  ตั้งยาโนอาห์ที่ชายแดนตอนเหนือของเผ่าเอฟราอิม: "และต่อเนื่องไปถึงทะเล จากมิคเมธัททางเหนือ เลี้ยวไปทางตะวันออกสู่ทาอานาทชิโลห์ มายังยาโนอาห์ทางด้านตะวันออก จากยาโนอาห์มาทางใต้สู่อาทาโรทและนาอาราห์ จดเมืองเยรีโค สิ้นสุดลงที่แม่น้ำจอร์แดน" บางส่วนคาดการณ์ว่าที่ตั้งของยาโนอาห์อยู่ที่ยานูนหรือ Khirbet Yanun ที่อยู่ใกล้เคียง แต่ข้อมูลนี้ยังไม่แน่นอน  Online Archive of California, (California Digital Library) website Bible Hub website                    

ยาโนอาห์ก็ได้รับการกล่าวถึงในหนังสือพงศ์กษัตริย์ ฉบับที่ 2 : " ในรัชกาลกษัตริย์เปคาห์แห่งอิสราเอล กษัตริย์ทิกลัทปิเลเสอร์แห่งอัสซีเรียมายึดเมืองอิโยน อาเบล เบธมาอาคาห์ ยาโนอาห์ เคเดช และฮาโซร์ ทรงยึดกิเลอาด กาลิลี ดินแดนนัฟทาลีทั้งหมด และจับเชลยไปยังอัสซีเรีย"Bible Truth Publishers websiteBible Atlas website
# อะไค ฮาโตะ
อะไค ฮาโตะ  หรือที่รู้จักในนามว่า เป็นเวอร์ชวลยูทูบเบอร์ชาวญี่ปุ่นภายใต้สังกัดโฮโลไลฟ์ โปรดักชัน เธอเป็นส่วนหนึ่งของโฮโลไลฟ์ โปรดักชัน (ญี่ปุ่น) รุ่นที่ 1 พร้อมกับ นัตสึอิโระ มัตสึริ, ชิราคามิ ฟุบุกิ, และ อากิ โรเซนธาล

 ภาพรวม 
ตั้งแต่วันที่ 2 พฤษภาคม ถึง 13 พฤษภาคม ค.ศ. 2018 บริษัท คัฟเวอร์คอร์โปเรชัน ซึ่งเป็นบริษัทจัดการของ โฮโลไลฟ์ โปรดักชัน ได้จัดการออดิชัน วีทูบเบอร์ เพื่อค้นหาบุคคลที่มีประสบการณ์ในการสตรีมสดและการอัปโหลดวิดีโอ และต้องการท้าทายตัวเองในฐานะ วีทูบเปอร์ การออกแบบตัวละครและชื่อของทั้งห้าคนที่จะเปิดตัวในฐานะรุ่นที่ 1 ถูกเปิดเผยต่อสาธารณะในช่วงเริ่มต้นของการออดิชั่น การออกแบบของฮาโตะถูกวาดภาพโดยศิลปิน ฮารุยูกิ นิโจ และโมเดล 3D โดย Pompu-chou ถูกสร้างขึ้นในภายหลัง

บัญชีทวิตเตอร์ของฮาโตะถูกเปิดเมื่อวันที่ 21 พฤษภาคม ค.ศ. 2018 ในขณะที่ช่องยูทูบของเธอถูกสร้างขึ้นเมื่อวันที่ 24 พฤษภาคม เธอทำการสตรีมครั้งแรกเมื่อวันที่ 2 มิถุนายน ค.ศ. 2018

 กิจกรรม 
ฮาโตะเริ่มทำการสตรีมสดในเดือนมิถุนายน ค.ศ. 2018 การสตรีมของเธอส่วนใหญ่ประกอบด้วยการพูดคุย การเล่นเกม และการร้องเพลง นอกเหนือจากการสตรีมสด ฮาโตะยังอัปโหลดวิดีโอตลกสั้น ๆ มีม และวิดีโอการทำอาหารลงในช่องยูทูบของเธอ ฮาโตะศึกษาในออสเตรเลียและฟิลิปปินส์ช่วงสั้น ๆ จนถึงเดือนธันวาคม ค.ศ. 2020 ด้วยเหตุนี้ เธอจึงเป็นหนึ่งในสมาชิก โฮโลไลฟ์ ไม่กี่คนที่สามารถพูดภาษาอังกฤษได้

เมื่อวันที่ 27 กันยายน ค.ศ. 2020 ฮาโตะและสมาชิก โฮโลไลฟ์ (ญี่ปุ่น) รุ่นที่ 4 คิริว โคโค่ ถูกระงับกิจกรรมการสตรีมสดและกิจกรรมบน ทวิตเตอร์ ทั้งหมดเป็นเวลาสามสัปดาห์ หลังจากเกิดข้อโต้แย้งเมื่อทั้งสองแสดงให้เห็นว่าไต้หวันเป็นรัฐอธิปไตยเมื่อเปิดเผยการวิเคราะห์ช่องยูทูบของพวกเธอ ซึ่งทำให้ผู้ชมจากจีนแผ่นดินใหญ่ไม่พอใจ ฮาโตะกลับมาทำกิจกรรมของเธออีกครั้งในวันที่ 19 ตุลาคม

เมื่อวันที่ 10 กุมภาพันธ์ ค.ศ. 2021 ช่องยูทูบ ของฮาโตะมียอดผู้ติดตามเกิน 1 ล้านคน ซึ่งเป็นสมาชิก โฮโลไลฟ์ คนที่ 8 ที่ทำได้

 ผลงานเพลง 

 เพลงที่ปรากฏใน 
 ซิงเกิล 
ชื่อวันที่วางจำหน่ายฉลากรูปแบบหมายเหตุ "Plasmagic Seasons!" 15 พฤษภาคม ค.ศ. 2021 คัฟเวอร์คอร์โปเรชัน ดิจิตอลซิงเกิล ร้องร่วมกับ  โยโซระ เมล, ชิราคามิ ฟุบุกิ, นัตสึอิโระ มัตสึริ และ อากิ โรเซนธาล "Red Heart" 25 กุมภาพันธ์ ค.ศ. 2023 คัฟเวอร์คอร์โปเรชัน ดิจิตอลซิงเกิล "Infinity" 4 มีนาคม ค.ศ. 2023 คัฟเวอร์คอร์โปเรชัน ดิจิตอลซิงเกิล  11 มีนาคม ค.ศ. 2023 คัฟเวอร์คอร์โปเรชัน ดิจิตอลซิงเกิล

 เป็นส่วนหนึ่งของโครงการโฮโลไลฟ์ ไอดอล 
ชื่อวันที่วางจำหน่ายฉลากรูปแบบ"Shiny Smily Story"16 กันยายน ค.ศ. 2019คัฟเวอร์คอร์โปเรชัน.ดิจิตอลซิงเกิล14 กุมภาพันธ์ ค.ศ. 
2020คัฟเวอร์คอร์โปเรชันดิจิตอลซิงเกิลBouquet21 เมษายน ค.ศ. 2021คัฟเวอร์คอร์โปเรชันอัลบั้ม  19 สิงหาคม ค.ศ. 2023 คัฟเวอร์คอร์โปเรชัน ดิจิตอลซิงเกิล1 กันยายน ค.ศ. 2022คัฟเวอร์คอร์โปเรชันดิจิตอลอีพี
# แอร์ฟรานซ์–เคแอลเอ็มคาร์โก
แอร์ฟรานซ์ เคแอลเอ็ม มาร์ตินแอร์คาร์โก  หรือ แอร์ฟรานซ์–เคแอลเอ็มคาร์โก   เป็นหน่วยการขนส่งสินค้าของแอร์ฟรานซ์–เคแอลเอ็ม ซึ่งดำเนินการเที่ยวบินขนส่งสินค้าจากฐานการบินที่ท่าอากาศยานชาร์ล เดอ โกลในปารีสและท่าอากาศยานสคิปโฮลในอัมสเตอร์ดัมสู่จุดหมายปลายทางต่างๆ ทั่วโลก โดยนอกจากฝูงบินของเครื่องบินขนส่งสินค้า 6 ลำแล้ว สายการบินยังจัดการขนส่งสินค้าบนเครื่องบินโดยสารทั้ง 436 ลำของสายการบินเครือแอร์ฟรานซ์–เคแอลเอ็ม

 ประวัติ 
แอร์ฟรานซ์–เคแอลเอ็มคาร์โกก่อตั้งขึ้นในปี ค.ศ. 2004 ในการควบรวมกิจการระหว่างแอร์ฟรานซ์และเคแอลเอ็ม โดยได้เริ่มดำเนินการในวันที่ 23 กุมภาพันธ์ ค.ศ. 2009 หลังรับมอบโบอิง 777เอฟลำแรก

ในวันที่ 16 ธันวาคม ค.ศ. 2021 แอร์ฟรานซ์–เคแอลเอ็มคาร์โกได้ลงนามคำสั่งซื้อแอร์บัส เอ350เอฟ จำนวนสี่ลำ

ในวันที่ 3 เมษายน ค.ศ. 2023 แอร์ฟรานซ์–เคแอลเอ็มคาร์โกได้ประกาศความร่วมมือระยะยาวกับซีเอ็มเอซีจีเอ็มแอร์คาร์โก ซึ่งเป็นกิจการร่วมค้าเชิงพาณิชย์ที่รวมบริการขนส่งสินค้าทางอากาศเสริมของทั้งสองกลุ่มเข้าด้วยกัน

 จุดหมายปลายทาง 

ณ เดือนมิถุนายน ค.ศ. 2024 แอร์ฟรานซ์–เคแอลเอ็มคาร์โกทำการบินสู่จุดหมายปลายทาง 193 แห่งในเอเชีย ยุโรป แอฟริกา และอเมริกา โดยจะใช้เครื่องบินโดยสาร 192 แห่ง และใช้เครื่องบินขนส่งสินค้า 19 แห่ง (บางแห่งใช้ทั้งสองรูปแบบ)

 ฝูงบิน 
thumb|โบอิง 747-400เอฟ ของเคแอลเอ็มคาร์โก
thumb|โบอิง 777เอฟ ของแอร์ฟรานซ์คาร์โก

 ฝูงบินปัจจุบัน 
ณ เดือนสิงหาคม ค.ศ. 2024 แอร์ฟรานซ์–เคแอลเอ็มคาร์โกมีเครื่องบินประจำการในฝูงบินดังนี้:
+ ฝูงบินของแอร์ฟรานซ์–เคแอลเอ็มคาร์โกเครื่องบินประจำการคำสั่งซื้อหมายเหตุแอร์บัส เอ350เอฟ—8เริ่มส่งมอบในปี ค.ศ. 2026โบอิง 747-400เอฟ4—โบอิง 777เอฟ2—รวม68

แอร์ฟรานซ์–เคแอลเอ็มคาร์โกมีอายุฝูงบินเฉลี่ย 21.5 ปี
# เจ้าพ่อ (ละครโทรทัศน์)
เจ้าพ่อ  เป็นละครโทรทัศน์ไทยแนวดราม่า เหนือธรรมชาติ ปี 2567 จากการกำกับของภูมิภัทร สังวาลย์วรกุล นำแสดงโดยจรณ โสรัตน์, ณัฐพัชร พงษ์ประพันธ์ และสันติสุข พรหมศิริ ออกอากาศทางช่อง 8 ทุกวันจันทร์ถึงพฤหัสบดี เวลา 18.00 น. ระหว่างวันที่ 9 พฤษภาคม ถึง 11 กรกฎาคม 2567 และยังสามารถดูย้อนหลังได้ที่ทรูไอดี

 นักแสดง 
 ตัวละคร  นักแสดง บทบาท  นักแสดงหลัก เพชร จรณ โสรัตน์ ขวัญตา ณัฐพัชร พงษ์ประพันธ์ มิ่งเมือง ปรมิณ ศิระวนาดร เทพ สันติสุข พรหมศิริ กำนันเปลว มนตรี เจนอักษร ปอแก้ว พีรชาดา ขุนรักษ์ หลวงพ่อแก่น วันชนะ สวัสดี สมใจ ปริศนา กัมพูสิริ มุกดา วรรณปิยะ ออมสินนพกุล อรอุษา นิภาภรณ์ ฐิติธนการ บทบาท  นักแสดงสมทบ จ่าระกา วีระชัย หัตถโกวิท มะลิ ดารณีนุช ปสุตนาวิน คฑา สหรัถ ปัญญาศาสตร์  บุญโทน พระไม่ทำ  ปาณสกุณา หลงเจริญลาภ แพรวพราว ไอยวริญร์ ชื่นชอบ บทบาท  นักแสดงรับเชิญ  ศักดิ์ชัย ศรีบุญนาค พิม ปวีณา ชารีฟสกุล

 งานสร้าง 
ละครเรื่อง เจ้าพ่อ ได้จัดพิธีบวงสรวงใหญ่เอาฤกษ์เอาชัยเมื่อวันที่ 9 พฤษภาคม 2567 ที่อาคารอาร์เอส กรุ๊ป ซึ่งตรงกับวันที่ละครออกอากาศตอนแรก
# เทศบาลตำบลหนองบัว (จังหวัดเชียงใหม่)
เทศบาลตำบลหนองบัว เป็นเทศบาลตำบลแห่งหนึ่งที่ตั้งอยู่ในอำเภอไชยปราการ จังหวัดเชียงใหม่ ห่างจากเทศบาลนครเชียงใหม่ไปทางทิศเหนือประมาณ 135 กิโลเมตร ครอบคลุมพื้นที่ตำบลหนองบัวเฉพาะที่อยู่นอกเขตเทศบาลตำบลไชยปราการ

 ประวัติ 
เทศบาลตำบลหนองบัว เดิมเป็นสภาตำบลและได้รับการยกฐานะเป็นองค์การบริหารส่วนตำบลหนองบัว เมื่อวันที่ 16 ธันวาคม พ.ศ. 2539 และได้รับการยกฐานะเป็นเทศบาลตำบลหนองบัว เมื่อวันที่ 27 ตุลาคม พ.ศ. 2552 

 ภูมิศาสตร์ 
 ที่ตั้งและลักษณะของชุมชน 
ที่ตั้ง: เทศบาลตำบลหนองบัว ตั้งอยู่เลขที่ 100 หมู่ที่ 4 ตำบลหนองบัว อำเภอไชยปราการ จังหวัดเชียงใหม่ ห่างจากจังหวัดเชียงใหม่ไปทางทิศเหนือ ตามทางหลวงแผ่นดินหมายเลข 107 เป็นระยะทาง 135 กิโลเมตร มีพื้นที่ประมาณ 83.33 ตารางกิโลเมตร หรือประมาณ 52,081 ไร่ แบ่งเขตการปกครองออกเป็น 11 หมู่บ้าน
ภูมิประเทศ: มีพื้นที่ส่วนใหญ่เป็นที่ราบระหว่างภูเขา มีภูเขาและป่าไม้ อุดมสมบูรณ์ เป็นแหล่งต้นน้ำ ลำห้วย พื้นที่ส่วนใหญ่เป็นพื้นที่ป่าไม้ประมาณร้อยละ 70 และเป็นพื้นที่ราบเพาะปลูกประมาณร้อยละ 30
ภูมิอากาศ: มี 3 ฤดู ได้แก่ ฤดูร้อน (มีนาคม-พฤษภาคม), ฤดูฝน (มิถุนายน-ตุลาคม) และฤดูหนาว (พฤศจิกายน-กุมภาพันธ์)
ดิน: มีพื้นที่ดินเหมาะสมแก่การเพาะปลูก สภาพดินทั่วไปเป็นดินร่วนปนทราย
 การแบ่งเขตการปกครอง  
อยู่ในเขตเทศบาลตําบลหนองบัว 
ทั้งหมู่บ้าน จํานวน 8 หมู่บ้าน ได้แก่
หมู่ที่  4  บ้านทา   
หมู่ที่  6  บ้านถ้ำง๊อบ   
หมู่ที่  8  บ้านปาง   
หมู่ที่  10 บ้านใหม่หนองบัว  
หมู่ที่  5  บ้านต้นโชค  
หมู่ที่  7  บ้านปง 
หมู่ที่  9  บ้านป่าไม้แดง 
หมู่ที่  11 บ้านถ้ำผาผึ้ง

อยู่ในเขตเทศบาลตําบลหนองบัว 
บางส่วน จํานวน 2 หมู่บ้าน  ได้แก่
หมู่ที่  1  บ้านเด่น      
หมู่ที่  3  บ้านหนองบัว    
อยู่ในเขตเทศบาลตําบลไชยปราการ 
เต็มหมู่บ้าน จํานวน 1 หมู่บ้าน  ได้แก่ 
หมู่ที่  2  บ้านห้วยไผ่
# ซีเอ็มเอซีจีเอ็มแอร์คาร์โก
ซีเอ็มเอซีจีเอ็มแอร์คาร์โก  เป็นสายการบินขนส่งสินค้าสัญชาติฝรั่งเศส ซึ่งเป็นบริษัทลูกของเซแอมอาเซฌีแอม ที่ดำเนินการเที่ยวบินขนส่งสินค้าจากฐานการบินที่ท่าอากาศยานชาร์ล เดอ โกลในปารีสสู่จุดหมายปลายทางต่างๆ ทั่วโลก 

 ประวัติ 
ซีเอ็มเอซีจีเอ็มแอร์คาร์โกก่อตั้งขึ้นในปี 2021 และเริ่มดำเนินการด้วยเครื่องบินแอร์บัส เอ330-200เอฟ ที่ดำเนินการโดยแอร์เบลเยียม เครื่องบินทั้งหมดได้จดทะเบียนใหม่ในฝรั่งเศสและเข้าประจำการในปารีสพร้อมกับโบอิง 777เอฟ จำนวนสองลำที่รับมอบในเดือนมิถุนายน ค.ศ. 2022 สายการบินมีการขยายฝูงบินอยู่ตลอดเวลา โดยในเดือนพฤศจิกายน ค.ศ. 2021 ซีเอ็มเอซีจีเอ็มแอร์คาร์โกได้สั่งซื้อแอร์บัส เอ350เอฟ จำนวนสี่ลำ และในเดือนมิถุนายน ค.ศ. 2022 ได้สั่งซื้อโบอิง 777เอฟ เพิ่มเติมอีกสองลำ

ในเดือนพฤษภาคม ค.ศ. 2022 เซแอมอาเซฌีแอม ซึ่งเป็นบริษัทแม่ของสายการบิน ได้ทำข้อตกลงกับแอร์ฟรานซ์–เคแอลเอ็ม เพื่อพัฒนาความสามารถในการขนส่งสินค้าซึ่งเริ่มต้นในเดือนเมษายน ค.ศ. 2023  แต่ต่อมาถูกยกเลิกในเดือนมกราคม ค.ศ. 2024 โดยไม่มีการเปลี่ยนแปลงในกรรมสิทธิ์ 9% ของเซแอมอาเซฌีแอมในแอร์ฟรานซ์–เคแอลเอ็ม  

ในเดือนมีนาคม ค.ศ. 2024 สายการบินได้ประกาศเที่ยวบินจากสหรัฐสู่เอเชียในช่วงฤดูร้อนของปี ค.ศ. 2024 โดยในเดือนเมษายน ได้มีการกล่าวถึงความร่วมมือของสายการบินกับแอตลาสแอร์เพื่อช่วยริเริ่มเส้นทางThe Loadstar - CMA CGM Air Cargo finally launches transpac services https://theloadstar.com/cma-cgm-air-cargo-launches-transpac-services/ retrieved 17 April 2024   

 จุดหมายปลายทาง 
ณ เดือนมิถุนายน ค.ศ. 2024 ซีเอ็มเอซีจีเอ็มแอร์คาร์โกให้บริการเที่ยวบินสู่จุดหมายปลายทางดังต่อไปนี้: Map of scheduled flights on the CMA CGM website https://www.cma-cgm.com/products-services/air-cargo - retrieved 17 April 2024

ประเทศเมืองท่าอากาศยานหมายเหตุจีนกว่างโจวท่าอากาศยานนานาชาติกว่างโจวไป๋-ยฺหวินฮ่องกงท่าอากาศยานนานาชาติฮ่องกงเซี่ยงไฮ้ท่าอากาศยานนานาชาติซ่างไห่ผู่ตงฝรั่งเศสปารีสท่าอากาศยานนานาชาติปารีส-ชาร์ล เดอ โกลอินเดียมุมไบท่าอากาศยานนานาชาติฉัตรปตี ศิวาจี มหาราช
 ฝูงบิน 
thumb|แอร์บัส เอ330-200เอฟของซีเอ็มเอซีจีเอ็ม
thumb|โบอิง 777เอฟของซีเอ็มเอซีจีเอ็ม

 ฝูงบินปัจจุบัน 
ณ เดือนมิถุนายน ค.ศ. 2024 ซีเอ็มเอซีจีเอ็มแอร์คาร์โกมีเครื่องบินประจำการในฝูงบินดังนี้:
+ ฝูงบินของซีเอ็มเอซีจีเอ็มแอร์คาร์โกเครื่องบินประจำการคำสั่งซื้อหมายเหตุแอร์บัส เอ330-200เอฟ1  Current and future fleets as per the company's site https://www.cma-cgm.com/products-services/air-cargo retrieved 17 January 2024แอร์บัส เอ350เอฟ—8เริ่มส่งมอบในปี ค.ศ. 2026โบอิง 777เอฟ32ส่งมอบระหว่างปี ค.ศ. 2024-2025รวม310

ซีเอ็มเอซีจีเอ็มแอร์คาร์โกมีอายุฝูงบินเฉลี่ย 4.8 ปี
# คำสรรพนามสร้างใหม่
คำสรรพนามสร้างใหม่  เป็นคำสรรพนามแทนบุคคลบุรุษที่ 3 ที่เป็นคำสร้างใหม่ นอกเหนือจากคำสรรพนามที่มีอยู่แล้วในภาษานั้น ๆ ในภาษาอังกฤษ คำสรรพนามสร้างใหม่ใช้แทนที่คำสรรพนามที่มีอยู่เดิมคือ "he", "she" และ "they" คำสรรพนามสร้างใหม่เป็นที่ต้องการของบุคคลผู้เป็นนอนไบนารีบางคนซึ่งรู้สึกว่าคำสรรพนามเหล่านี้เป็นการเพิ่มตัวเลือกในการสะท้อนอัตลักษณ์ทางสถานะเพศของตนได้ถูกต้องมากกว่าคำสรรพนามตามแบบแผน

คำสรรพนามสร้างใหม่อาจเป็นคำที่สร้างขึ้นเพื่อใช้เป็นคำสรรพนาม เช่น "ze/hir" หรือนำมามาจากคำที่มีอยู่แล้วมาแปลงเป็นคำสรรพนามแทนบุคคล เช่น "fae/faer" คำสรรพนามสร้างใหม่บางคำเป็นการอ้างถึงคำว่า they/them เช่น "ey/em" ซึ่งเป็นรูปแบบหนึ่งของคำสรรพนามสปิแวก (Spivak pronoun)

การสำรวจโดยเดอะเทรเวอร์โพรเจกต์ (The Trevor Project) ในปี ค.ศ. 2020 พบว่าร้อยละ 4 ของเยาวชนในกลุ่มบุคคลที่มีความหลากหลายทางเพศใช้คำสรรพนามสร้างใหม่
# ซูมาโกะ มัตสึอิ
ซูมาโกะ มัตสึอิ (, เกิดวันที่ 1 พฤศจิกายน พ.ศ. 2429 – 5 มกราคม พ.ศ. 2462) เป็นนักแสดงและนักร้องชาวญี่ปุ่น ชื่อเกิด มาซาโกะ โคบายาชิ เกิดที่มัตสึชิโระ จังหวัดนางาโนะ เป็นลูกสาวคนที่ห้าและเป็นลูกคนสุดท้ายในจำนวนเก้าคนของโทตะ โคบายาชิ เธอเป็นลูกบุญธรรมของครอบครัวฮาเซกาวะในอูเอดะเมื่ออายุได้หกขวบ และใน พ.ศ. 2443 เธอสำเร็จการศึกษาที่โรงเรียนอูเอดะ เธอต้องกลับไปยังครอบครัวเดิมหลังจากที่พ่อบุญธรรมเสียชีวิต อย่างไรก็ตามในปีเดียวกันพ่อแท้ ๆ ของเธอก็เสียชีวิต ตอนเธออายุ 17 ปี ต่อมาเธอย้ายไปโตเกียว

เธอแต่งงานใน พ.ศ. 2446 ตามการจัดการของญาติแต่หย่าร้างภายในหนึ่งปี

ใน พ.ศ. 2451 เธอแต่งงานกับเซซูเกะ มาเอซาวะจากหมู่บ้านเดียวกัน และใน พ.ศ. 2452 เธอเข้าร่วมกับกลุ่มโรงละครที่เพิ่งก่อตั้งของโชโย สึโบอูจิ และต่อมาได้หย่าร้างกับมาเอซาวะในเดือนตุลาคม พ.ศ. 2453

มัตสึอิเริ่มมีชื่อเสียงใน พ.ศ. 2454 จากการแสดงบทบาทนอร่าในเรื่อง A Doll's Hous ต่อมาใน พ.ศ. 2456 หลังจากก่อตั้งคณะละครเกจุตสึซะร่วมกับผู้กำกับละครแบบชิงเงกิที่ชื่อ โฮเง็ตสึ ชิมามูระ เธอกลายเป็นนักแสดงที่ได้รับการยกย่องจากการแสดงในบทบาทของคาตูชาใน Resurrectio ของเลโอ ตอลสตอย (แปลโดยชิมามูระ) "Katyusha's Song" ซึ่งเขียนโดยชิมเป นาคายามะ ซึ่งเธอได้ขับร้องในภาพยนตร์ กลายเป็นเพลงยอดนิยมอย่างมากโดยยอดจำหน่ายกว่า 20,000 ชุดในขณะนั้น เพลงนี้ถูกกล่าวถึงว่าเป็นเพลงรีวโกกะเพลงแรก

หลังจากที่ชิมามูระเสียชีวิตจากไข้หวัดใหญ่สเปนเมื่อวันที่ 5 พฤศจิกายน พ.ศ. 2461 มัตสึอิได้ฆ่าตัวตายโดยการแขวนคอเมื่อวันที่ 5 มกราคม พ.ศ. 2462

มัตสึอิมีความปรารถนาที่จะถูกฝังเคียงข้างชิมามูระ ซึ่งเธอมีความสัมพันธ์เชิงชู้สาวด้วย แต่ความปรารถนาเธอไม่ได้เป็นไปตามจริง หลุมศพของเธออยู่กับครอบครัวในบ้านเกิดที่มัตสึชิโระ อย่างไรก็ตาม มีอัฐิที่ถูกฝังในวัดทามง ในชินจูกุ โตเกียวด้วย

ภาพยนตร์เรื่อง The Love of Sumako the Actress ผลิตขึ้นใน พ.ศ. 2490 โดยอ้างอิงจากชีวิตของเธอ
# มาร์ก บาร์นัล
สโมสรอาชีพ
บาร์นัลเป็นผลผลิตเยาวชนของเซเอ เบร์กา และฌิมนัสติกมันแรซา และย้ายมาลามาซิอาตอนอายุ 6 ปี ที่ซึ่งเขาค่อย ๆ เติบโตขึ้นมาผ่านระดับเยาวชนรุ่นต่าง ๆ ในวันที่ 23 มิถุนายน ค.ศ. 2023 เขาเซ็นสัญญาอาชีพฉบับแรกกับบาร์เซโลนาไปจนถึง ค.ศ. 2026 เขาลงเล่นนัดแรกในฐานะนักฟุตบอลอาชีพกับบาร์เซโลนาอัตเลติก ในเกมลีกปริเมราเฟเดราซิออนที่แพ้โลกรอญเญสไป 1–0 ในวันที่ 27 สิงหาคม ค.ศ. 2023 เขาทำ 2 ประตูแรกในระดับอาชีพให้กับบาร์เซโลนาอัตเลติกในเกมที่เอาชนะเซสตาโอไป 3–1 ในวันที่ 22 ตุลาคม 2023

ทีมชาติ
บาร์นัลได้รับการเรียกเข้าค่ายฝึกของทีมชาติสเปนรุ่นอายุไม่เกิน 16 ปีในเดือนตุลาคม ค.ศ. 2022 ในเดือนสิงหาคม 2023 เขามีชื่อติดทีมชาติสเปนรุ่นอายุไม่เกิน 18 ปี และอยู่ในทีมชุดสุดท้ายของทีมชาติสเปนรุ่นอายุไม่เกิน 17 ปีที่เข้าร่วมแข่งขันฟุตบอลโลก รุ่นอายุไม่เกิน 17 ปี 2023

เขาอยู่ในทีมชุดสุดท้ายของทีมชาติสเปนรุ่นอายุไม่เกิน 17 ปี ที่เข้าร่วมแข่งขันฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2024

สไตล์การเล่น
บาร์นัลเป็นกองกลางถนัดเท้าซ้าย ส่วนใหญ่แล้วเขาจะเล่นในตำแหน่งกองกลางตัวรับ แต่สามารถเล่นในเกมรุกได้หากจำเป็น เขามีร่างกายที่แข็งแกร่งและมีทักษะการจ่ายบอลที่ยอดเยี่ยม เขามีความนิ่งและสามารถจ่ายบอลได้ดีภายใต้ความกดดัน

สถิติ

+ จำนวนนัดที่ลงเล่นและประตู จำแนกตามสโมสร ฤดูกาล และรายการการแข่งขันสโมสรฤดูกาลลีกฟุตบอลถ้วยอื่น ๆรวมlดิวิชั่นนัดประตูนัดประตูนัดประตูนัดประตูบาร์เซโลนาอัตเลติก2023–24ปริเมราเฟเดราซิออน272—40312บาร์เซโลนา2024–25ลาลิกา30000030รวมทั้งหมด3020040342
# ขนาดกระบอกสูบ
ในเครื่องยนต์ลูกสูบ ขนาดกระบอกสูบ  คือ เส้นผ่านศูนย์กลางของกระบอกสูบแต่ละอัน

ความจุเครื่องยนต์ (engine displacement) คำนวณโดยอาศัยขนาดกระบอกสูบ ระยะชัก และจำนวนกระบอกสูบSchwaller, Anthony (1999). Motor Automotive Technology. Delmar, New York
 ความจุเครื่องยนต์ = 

อัตราส่วนระยะชัก (stroke ratio) คำนวณโดยการหารขนาดกระบอกสูบด้วยระยะชัก โดยทั่วไปใช้บ่งบอกว่าเครื่องยนต์นั้นออกแบบมาเพื่อให้ได้กำลังที่รอบเครื่องยนต์สูง หรือแรงบิด (torque) ที่รอบเครื่องยนต์ต่ำ คำว่า “ขนาดกระบอกสูบ” ยังสามารถใช้เรียกเส้นผ่านศูนย์กลางของกระบอกสูบในรถจักรและเครื่องจักรไอน้ำได้อีกด้วย
# ไบรอัน กริสตันเต
ไบรอัน กริสตันเต  (เกิด 3 มีนาคม ค.ศ. 1995) เป็นนักฟุตบอลอาชีพชาวอิตาลี ปัจจุบันเล่นในตำแหน่งกองกลางตัวรับให้กับโรมาในเซเรียอา และฟุตบอลทีมชาติอิตาลี

ชีวิตในวัยเด็ก
กริสตันเตเกิดมาจากบิดาชาวแคนาดาเชื้อสายอิตาลี และมารดาชาวอิตาลีในซันวีโตอัลตาลยาเมนโต ประเทศอิตาลี เขาเติบโตขึ้นมาในเขตซันโจวันนี ในชุมชนกาซาร์ซาเดลลาเดลีเซีย พ่อแม่ของกริสตันเตตั้งชื่อเขาว่าไบรอันเพื่อเป็นเกียรติแก่ไบรอัน เฟร์รี นักร้องชาวอังกฤษ กริสตันเตถือสัญชาติแคนาดาและอิตาลี

 สถิติอาชีพ 
 สโมสร 

สโมสรฤดูกาลลีกถ้วยหลักถ้วยรองยุโรปรวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูมิลาน2011–12เซเรียอา0000—10102012–130000—00002013–143110—0041รวม3110—1051ไบฟีกา2014–15ปรีไมราลีกา503041301512015–162000102050รวม70305150201ปาแลร์โม (ยืมตัว)2015–16เซเรียอา4000——40เปสการา (ยืมตัว)2016–17เซเรียอา16020——180อาตาลันตา (ยืมตัว)2016–17เซเรียอา123———1232017–1836930—834712รวม481230—835915โรมา (ยืมตัว)2018–19เซเรียอา35420—70444โรมา2019–2026120—503312020–2134110—1314822021–2234220—1415032022–2336120—1505312023–2437320—1315242024–2530400—80384รวม23216110—75331819รวมทั้งหมด310292005189642436

 ทีมชาติ 

ทีมชาติปีลงเล่นประตูอิตาลี2017102018502019102020212021130202271202390202450รวม432

เกียรติประวัติ
ไบฟีกา
ปรีไมราลีกา: 2014–15, 2015–16
ตาซาดาลีกา: 2014–15, 2015–16

โรมา
ยูฟ่ายูโรปาคอนเฟอเรนซ์ลีก: 2021–22
รองแชมป์ยูฟ่ายูโรปาลีก: 2022–23

ทีมชาติอิตาลี
ฟุตบอลชิงแชมป์แห่งชาติยุโรป: 2020
อันดับสาม ยูฟ่าเนชันส์ลีก: 2020–21, 2022–23

ส่วนตัว
เวียเรจโจคัพ – โกลเดินบอย: 2013

เครื่องอิสริยาภรณ์
left|50px ชั้นที่ 5 / เบญจมาภรณ์: เครื่องอิสริยาภรณ์คุณธรรมแห่งสาธารณรัฐอิตาลี: 2021
# โซมอนแอร์
โซมอนแอร์  เป็นสายการบินเอกชนสัญชาติทาจิกิสถาน ที่มีสำนักงานใหญ่ในดูชานเบ"Main ." Somon Air. Retrieved on 27 February 2012. "Contacts: 40, Titova Str. Dushanbe, Tajikistan, 734012 " - Russian: "734012, Таджикистан, Душанбе, ул. Титова, 40" และมีฐานการบินหลักในท่าอากาศยานนานาชาติดูชานเบ

 จุดหมายปลายทาง 
ณ เดือนมิถุนายน ค.ศ. 2022 โซมอนแอร์ทำการบินไปยังจุดหมายปลายทางต่างๆ ดังต่อไปนี้:
ประเทศเมืองท่าอากาศยานหมายเหตุอ้างอิงคาบูลท่าอากาศยานนานาชาติแฮมิด คาร์ไซSomon destinations mentionedอุรุชีท่าอากาศยานนานาชาติอุรุมชีตีโวผู่ทบิลีซีท่าอากาศยานนานาชาติทบิลีซีมิวนิกท่าอากาศยานมิวนิกเดลีท่าอากาศยานนานาชาติอินทิรา คานธีเตหะรานท่าอากาศยานนานาชาติอิหม่ามโฆเมย์นีอัลมาเตอท่าอากาศยานนานาชาติอัลมาเตออัสตานาท่าอากาศยานนานาชาตินูร์ซุลตัน นาซาร์บายิฟอิสลามาบาดท่าอากาศยานนานาชาติอิสลามาบาดลาฮอร์ท่าอากาศยานนานาชาติอัลลามา อิคบาลอีร์คุตสค์ท่าอากาศยานนานาชาติอีร์คุตสค์คาซันท่าอากาศยานนานาชาติคาซันฮันตี-มันซิสค์ท่าอากาศยานฮันตี-มันซิสค์ครัสโนดาร์ท่าอากาศยานครัสโนดาร์ครัสโนยาสค์ท่าอากาศยานนานาชาติครัสโนยาสค์มาฮัชคาลาท่าอากาศยานอุยตัชมอสโกท่าอากาศยานนานาชาติโดโมเดโดโวท่าอากาศยานนานาชาติวนูคาวาท่าอากาศยานนานาชาติจูคอฟสกีนิจเนวาร์ตอฟสค์ท่าอากาศยานนิจเนวาร์ตอฟสค์โนโวซีบีสค์ท่าอากาศยานโตลมาเชโวโอเรนบุร์กท่าอากาศยานโอเรนบุร์กเซนต์ปีเตอส์เบิร์กท่าอากาศยานพูลคาวาซามาราท่าอากาศยานนานาชาติคุรุโมชโซชีท่าอากาศยานนานาชาติโซชีเซอร์กุทท่าอากาศยานนานาชาติเซอร์กุทตูย์เมนท่าอากาศยานนานาชาติรอสชิโนเยคาเตรินบุร์กท่าอากาศยานนานาชาติโกลต์โซวาญิดดะฮ์ท่าอากาศยานนานาชาติสมเด็จพระราชาธิบดีอับดุลอะซีซดูชานเบท่าอากาศยานนานาชาติดูชานเบฆูจันด์ท่าอากาศยานฆูจันด์ฆูล็อบท่าอากาศยานฆูล็อบอิสตันบูลท่าอากาศยานอิสตันบูลซิมเฟโรปอลท่าอากาศยานนานาชาติซิมเฟโรปอลดูไบท่าอากาศยานนานาชาติดูไบบูฆอรอท่าอากาศยานนานาชาติบูฆอรอทาชเคนต์ท่าอากาศยานนานาชาติทาชเคนต์

ฝูงบิน
thumb|right|โบอิง 737-900อีอาร์ของโซมอนแอร์
thumb|right|โบอิง 787-8 ของโซมอนแอร์ ดำเนินให้กับรัฐบาลทาจิกิสถาน

ฝูงบินปัจจุบัน
ณ เดือนมิถุนายน ค.ศ. 2024 โซมอนแอร์มีเครื่องบินประจำการในฝูงบินดังนี้:
+ ฝูงบินของโซมอนแอร์อากาศยานประจำการคำสั่งซื้อผู้โดยสารหมายเหตุCYรวมแอร์บัสเฮลิคอปเตอร์ เอช1251———5โบอิง 737-80041—189189โบอิง 737-900อีอาร์2—16168184โบอิง 787-81—VIPดำเนินให้กับรัฐบาลทาจิกิสถานมิล มิ-8-เอเอ็มที1———24รวม91

โซมอนแอร์มีอายุฝูงบินเฉลี่ย 12.7 ปี

ฝูงบินในอดีต
โซมอนแอร์เคยให้บริการเครื่องบินดังต่อไปนี้:
+ฝูงบินของโซมอนแอร์ในอดีตเครื่องบินจำนวนเริ่มประจำการปลดประจำการหมายเหตุโบอิง 737-300220112020โบอิง 737-400120082009
# เตอัทร์ดอเปราสปาซียาล
เตอัทร์ดอเปราสปาซียาล (,) เป็นภาพที่เจสัน ไมเคิล แอลเลน สร้างขึ้นด้วยมิดเจอร์นีย์ แพลตฟอร์มปัญญาประดิษฐ์ช่วยสร้าง ภาพนี้ได้รับรางวัลชนะเลิศการแข่งขันวิจิตรศิลป์ประจำปี 2022 ของโคโลราโดสเตตแฟร์ในหมวดหมู่ภาพปรับแต่ง (photomanipulation) เมื่อวันที่ 5 กันยายน กลายเป็นหนึ่งในภาพปัญญาประดิษฐ์ช่วยสร้างภาพแรกที่ชนะรางวัลประเภทนี้

แอลเลนกล่าวว่าเขาใช้ข้อความพร็อมปต์อย่างน้อย 624 ข้อความ และป้อนคำแก้ไขเพื่อให้มิดเจอร์นีย์สร้างภาพ จากนั้นเขาก็ปรับแต่งด้วยอะโดบี โฟโตชอป และขยายภาพด้วยเครื่องมือเอไอ กิกะพิกเซล (Gigapixel)

เมื่อแอลเลนส่งภาพเข้าประกวดในหมวดหมู่ "ศิลปะดิจิทัล/การถ่ายภาพที่ผ่านการดัดแปลงแบบดิจิทัล" เขาเปิดเผยการใช้มิดเจอร์นีย์ ภายหลังผู้ตัดสินสองคนในหมวดหมู่นั้นกล่าวว่า พวกเขาไม่รู้ว่ามิดเจอร์นีย์ใช้ปัญญาประดิษฐ์ (เอไอ) ในการสร้างภาพ แต่พวกเขาก็ยังจะให้รางวัลสูงสุดแก่แอลเลนอยู่ดี

ศิลปินบางคนกล่าวหาแอลเลนว่าโกง เขาตอบว่า "ผมจะไม่ขอโทษสำหรับเรื่องนั้น ผมชนะ และผมไม่ได้ทำผิดกฎใด ๆ"

ลิขสิทธิ์

ดูเพิ่ม
ปัญญาประดิษฐ์กับลิขสิทธิ์
# ป้ายทางออก
ป้ายทางออก คือตัวหนังสือภาพหรือข้อความสั้น ๆ ในสถานที่สาธารณะ เช่น อาคาร เครื่องบิน หรือเรือ ที่ระบุตำแหน่งของทางออกฉุกเฉินที่ใกล้ที่สุด ซึ่งใช้ในกรณีฉุกเฉินที่ต้องการการอพยพอย่างรวดเร็ว ประมวลกฎหมายเกี่ยวกับไฟอาคาร สุขภาพ และความปลอดภัยส่วนใหญ่กำหนดให้ต้องมีป้ายทางออกที่ส่องสว่างตลอดเวลา

ป้ายทางออกมีจุดประสงค์เพื่อให้ชัดเจนและเข้าใจได้โดยทุกคนที่เห็น ในอดีต ป้ายทางออกมักจะแสดงคำว่า "EXIT" หรือคำที่มีความหมายเทียบเท่าในภาษาท้องถิ่น แต่ในปัจจุบันป้ายทางออกทั่วโลกมักเป็นรูปภาพ โดยอาจมีหรือไม่มีข้อความเสริม
# ฮาชิโระ คาซึกะ
ชื่อเกิด มิโนรุ วาตาเบะ เป็นนักร้องเพลงเอ็งกะชาวญี่ปุ่น ซึ่งได้รับการขนานนามว่าเป็น นักร้องเอ็งกะคนแรก

เมื่อได้เห็นอิชิโระ ฟุจิยามะบนเวที เขาก็พยายามที่จะเป็นนักร้องที่มีชื่อเสียง หลังจากที่เขาสำเร็จการศึกษาจากโรงเรียนดนตรีโทโย เขาเข้าร่วมกับกองทัพจักรวรรดิญี่ปุ่นในปี พ.ศ. 2487 และกลับจากไต้หวันในปี พ.ศ. 2488 เขาเข้าร่วมกับค่ายเพลงชินจูกุ มูแลงรูจในปี พ.ศ. 2490 และต่อมาเข้าร่วมกับค่ายเพลงคิงเรคคอร์ดส์ในปี พ.ศ. 2492

ในปี พ.ศ. 2495 คาซึกะได้เปิดตัวครั้งแรกด้วยเพลง  ซึ่งในตอนแรกได้เป็นข่าวใน นาโงยะ ความนิยมของเขาก็แพร่หลายอย่างรวดเร็ว เพลงของเขาในปี พ.ศ. 2497  ประสบความสำเร็จมากขึ้นทั่วประเทศญี่ปุ่น ซิงเกิลนี้ขายได้ 500,000 แผ่นในระยะเวลาครึ่งปี และขายได้มากกว่าหนึ่งล้านแผ่น

ในปี พ.ศ. 2498 เขายังได้ปล่อยซิงเกิล  ซึ่งเขาคิดค้นแนวทางดนตรี เพลงนี้แต่งโดยโทรุ ฟูนามูระ ซึ่งต่อมาเรียกว่าเอ็งกะ มีอิทธิพลอย่างมากต่อดนตรีป๊อปของญี่ปุ่นในยุคหลัง
# เครื่องจักรไอน้ำแบบผสม
thumb|ภาพตัดขวางของเครื่องจักรไอน้ำแบบผสมสามเท่าขยาย (ค.ศ. 1888)
thumb|เครื่องจักรไอน้ำแบบผสมแนวนอน Robeyกระบอกแรงดันสูงขนาดเล็ก (ซ้าย) และกระบอกแรงดันต่ำขนาดใหญ่ (ขวา)
เครื่องจักรไอน้ำแบบผสม  คือเครื่องจักรไอน้ำประเภทหนึ่ง ที่ใช้ไอน้ำแรงดันสูงขยายตัวผ่านกระบอกสูบสองชุดหรือมากกว่าเครื่องจักรไอน้ำแบบผสมทั่วไปจะทำงานโดยไอน้ำแรงดันสูงถูกดันเข้าไปขยายตัวในกระบอกสูบแรงดันสูงเป็นอันดับแรก หลังจากสูญเสียความร้อนและแรงดัน ไอน้ำที่แรงดันลดลงจะถูกปล่อยตรงเข้าสู่กระบอกสูบแรงดันต่ำซึ่งมีขนาดใหญ่กว่า 1 ชุดหรือมากกว่า 

เครื่องจักรไอน้ำแบบหลายเท่าขยาย (Multiple-expansion engines) ใช้กระบอกสูบเพิ่มเติมที่มีแรงดันลดลงตามลำดับ เพื่อดึงพลังงานเพิ่มเติมจากไอน้ำ

เทคนิคการใช้เครื่องจักรไอน้ำแบบนี้ถูกคิดค้นขึ้นในปี  ค.ศ. 1781 แต่กว่าจะได้นำไปใช้งานจริงครั้งแรกนั้น ต้องรอจนถึงปี ค.ศ. 1804 โดยเครื่องจักรไอน้ำแบบแรกที่ใช้เทคนิคนี้คือ เครื่องจักรไอน้ำแบบคานคอร์นิช (Cornish beam engine) ต่อมา ราวปี ค.ศ. 1850 เครื่องจักรไอน้ำแบบผสมซึ่งเป็นรูปแบบพื้นฐานของเครื่องจักรไอน้ำแบบหลายช่วงการขยายตัวก็ได้ถูกนำไปประยุกต์ใช้ในโรงปั่นฝ้ายแคว้นแลงคาเชอร์เป็นครั้งแรก
# นอนไบนารี
นอนไบนารี  และ เจนเดอร์เควียร์  เป็นคำที่ให้ความหมายกว้าง (umbrella term) ของอัตลักษณ์ทางสถานะเพศที่ไม่ใช่เพียงเพศชายและเพศหญิงเท่านั้น (อัตลักษณ์ที่อยู่นอกเหนือเพศทวิลักษณ์) อัตลักษณ์นอนไบนารีมักถูกรวมว่าอยู่ใต้ร่มของคนข้ามเพศ (transgender) เนื่องจากบุคคลที่เป็นนอนไบนารีโดยทั่วไปจะระบุตัวตนด้วยสถานะเพศที่แตกต่างจากเพศที่กำหนดไว้โดยกำเนิด แม้ว่านอนไบนารีบางคนจะไม่ถือว่าตัวเองเป็นคนข้ามเพศก็ตาม

บุคคลที่เป็นนอนไบนารีอาจระบุตัวตนว่าเป็นเพศกลางหรือเพศที่สามที่แยกออกไปต่างหาก ซึ่งระบุได้มากกว่าหนึ่งสถานะเพศ หรือไม่มีสถานะเพศ หรือมีอัตลักษณ์ทางสถานะเพศลื่นไหลไปมา อัตลักษณะทางสถานะเพศเป็นเรื่องแยกต่างหากจากรสนิยมทางเพศและรสนิยมทางโรแมนติก บุคคลที่เป็นนอนไบนารีมีรสนิยมทางเพศได้หลากหลาย

การเป็นนอนไบนานีไม่เหมือนกับภาวะเพศกำกวม บุคคลผู้มีภาวะเพศกำกวมส่วนใหญระบุตนว่าเป็นผู้ชายหรือผู้หญิงอย่างใดอย่างหนึ่ง แม้ว่าบางคนจะระบุตนว่าเป็นเพียงนอนไบนารี บางคนระบุตนว่าเป็นนอนไบนารีและสถานะเพศเลื่อนไหล เช่น ฮิดา วิโลเรีย (Hida Viloria) ในขณะที่คนอื่น ๆ ระบุตนว่าเป็นผู้ชายที่เป็นนอนไบนารี หรือผู้หญิงที่เป็นนอนไบนารี

บุคคลที่เป็นนอนไบนารีเป็นกลุ่มบุคคลที่มีการแสดงออกถึงสถานะเพศที่แตกต่างกันออกไป และบางคนอาจปฏิเสธสถานะเพศทั้งหมด บุคคลที่เป็นนอนไบนารีบางคนได้รับการบริบาลด้านการยืนยันสถานะเพศเพื่อลดความลำบากใจที่เกิดจากความทุกข์ใจในเพศสภาพ เช่น การผ่าตัดยืนยันสถานะเพศหรือการบำบัดด้วยฮอร์โมนทดแทน